Hædres for 10 år i spidsen for Rebildselskabet

Harald Nielsen - kendt som eks-fodboldspiller og i Nordjylland som mangeårig "chef" for Rebildfesterne - bliver hædret ved årets fest. - Harald Nielsen har med sine mange initiativer og ideer være kraftigt medvirkende til det selskab, vi har i dag - konstaterer den nuværende præsident, Karl K. Nielsen. Gennem 10 år har Harald Nielsen stået i spidsen for Rebildselskabet, først i den ordinære fem-årige periode, som derefter yderligere blev forlænget med fem gange ét år. Det er i øvrigt 95 år siden Max Henius tog initiativ til Rebildfesten. Den holdes også i år 4. juli - selvom der har været tale om at flytte festen for at sikre sig et større publikum.